Kapell Grenzen

D'Kapell zu Grenze war eng kathoulesch Kapell, déi zur Par Ettelbréck Saints-Pierre-et-Paul, zum Dekanat Zentrum an zu der Gemeng Ettelbréck gehéiert huet. D'Gebai steet op der Haaptstrooss, dem CR345 a gehéiert zanter 2016 der Gemeng Ettelbréck; d'Kapell gouf ufanks 2021 entweit.Arlette, Schmit, Ein letzter Blick ins Innere, Die Kapellen von Warken und Grentzingen werden leer geräumt und einer neuen Nutzung zugeführt, Luxemburger Wort, 3. Abrëll 2021, S. 30 Äerzbëscheeflechen Dekreet vum 22.01.2021.

Si war der Tréischterin am Leed geweit.

Zur fréierer Par Ettelbréck hunn och nach d'Parkierch vun Ettelbréck an d'Kapell zu Waarken gehéiert.

Se gouf den 2. Mäerz 2018 op d'Lëscht vun de klasséierten nationale Monumenter agedroen. 

 Geschicht 
Se staamt aus dem Joer 1773. Et war am Ufank d'Privatkapell vun engem Jesuittepater vun Dikrech, nodeems do den Uerde vum Poopst Clemens XIV. opgeléist gouf.Das Dörfchen mit dem Leuchtturm - Das kleine Grentzingen ist seit jeher vom Leben mit der Alzette geprägt, Luxemburger Wort vum 3. Juli 2015, S. 28

1985 huet d'Baroness de Broqueville aus dem Schlass Biertreng d'Kapell, déi an engem aarmséilegen Zoustand war, mat der Gemeng Ettelbréck géint Lännereie getosch.

Doropshin ass d'Kapell tëscht 1985 an 1987 vun der Gemeng renovéiert, an den 18. September 1987 vum Bëschof Jean Hengen nei ageweit ginn.

 Fotoalbum 

 Kuckt och 
 Lëscht vu reliéise Gebaier zu Lëtzebuerg
 Lëscht vun de Lëtzebuerger Paren
Lëscht vun de fréiere Lëtzebuerger Paren

 Um Spaweck 

 Websäit vum Parverband Ettelbréck

Grenzen
Kategorie:Gebaier an der Gemeng Ettelbréck
Kategorie:Bauwierker 1773
Kategorie:Klasséiert Kierchen a Kapellen
Grenzen